
Z A P I S N I K
20. sjednice Vijeća Mjesnog odbora Jarun, 23. studenoga 2022. u prostorijama Mjesnog odbora Jarun, Hrgovići 57a, s početkom u 19,00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Lea Galović, Franjo Klečina, Ljiljana Marks-Šikić, Krešimir Petlić, Petar Vranjković, Damir Švizer, Vladimir Slošić, Hrvoje Kuharić, Nikica Mihaljević, Lora Rajić.

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća Mjesnog odbora Jarun.

	Predsjednica konstatira da je prisutno 11 od 11 članova Vijeća, što znači da Vijeće može pravovaljano odlučivati te otvara 20. sjednicu Vijeća Mjesnog odbora.

	Vijeće sa 10 glasova ZA i 1 PROTIV prihvaća tekst Zapisnika 19. sjednice Vijeća Mjesnog odbora Jarun, održane 27. listopada 2022.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Nepropisno parkiranje vozila u ulici ulici Hrgovići 75
2. Postava uspornika u Našičkoj ulici 28-42 i Ulici Marice Barić po prijedlogu D. Š.
3. Označavanje zabrane parkiranja i zaustavljanja u Krapanjskoj ulici 2 po prijedlogu M. J.
4. Pitanja, prijedlozi i obavijesti

Ad 1.  Nepropisno parkiranje vozila u ulici ulici Hrgovići 75
Predsjednica usmeno informira članove Vijeća o predmetnoj točci dnevnoga reda. 
U raspravi sudjeluju: Ljiljana Marks-Šikić, Krešimir Petlić, Mario Devčić, Vladimir            	Slošić, Hrvoje Kuharić, Franjo Klečina i Lea Galović.
Vijeće sa 9 glasova ZA i 2 PROTIV donosi		 

Z A K LJ U Č A K
o nepropisnom parkiranju u ulici Hrgovići 75.
1. Vijeće Mjesnog odbora Jarun razmatralo je rješavanje nepropisno parkiranih vozila u ulici Hrgovići 75.
2. Vijeće predlaže da se asfaltirani dio na kojem je bila terasa slastičarnice „Krešimir“ vrati u prvobitno stanje tj. u zelenu površinu  kako se ne bi na njoj mogla parkirati vozila. 
3. Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjek za komunalne poslove koji je izdao rješenje za postavu terase da predmetnu lokaciju vrati u prvobitno stanje, tj. u zelenu površinu.
4. Vijeće predlaže postavu vatrogasnih stupića na vatrogasnom pristupu kako bi se spriječilo nepropisno parkiranje vozila.
5. Ovaj zaključak se dostavlja Vijeću Gradske četvrti Trešnjevka-jug.

Ad 2. Postava uspornika u Našičkoj ulici 28-42 i Ulici Marice Barić po prijedlogu D. Š.
Članovi Vijeća dobili su pisani materijal uz poziv.
Predsjednica usmeno informira članove Vijeća o predmetnoj točci dnevnoga reda.
U raspravi sudjeluje Mario Devčić.
Vijeće sa 10 glasova ZA i 1 SUZDRŽAN donosi


Z A K LJ U Č A K.
o prijedlogu uspostave uspornika u Našičkoj ulici i Ulici Marice Barić
1. Vijeće Mjesnog odbora Jarun razmatralo je prijedlog D. Š. o uspostavi uspornika u Našičkoj ulici i Ulici Marice Barić.
2. Vijeće je zatražilo i dobilo očitovanje Ministarstva unutarnjih poslova, Policijske uprave Zagrebačke, II postaje prometne policije Zagreb o broju prometnih nesreća u Našičkoj ulici i Ulici Marice Barić, iz koje je evidentno da je promet na tim lokacijama siguran te nije suglasno sa prijedlogom o postavi uspornika na predmetnim lokacijama.
3. Ovaj zaključak se dostavlja Vijeću Gradske četvrti Trešnjevka-jug.

Ad 3. Označavanje zabrane parkiranja i zaustavljanja u Krapanjskoj ulici 2 po prijedlogu M. J.
Članovi Vijeća dobili su pisani materijal uz poziv.
Predsjednica usmeno informira članove Vijeća o predmetnoj točci dnevnoga reda.
U raspravi sudjeluju: Vladimir Slošić, Ljiljana Marks-Šikić, Damir Švizer i Hrvoje 	Kuharić.
Vijeće jednoglasno donosi
Z A K LJ U Č A K
o prijedlogu označavanja zabrane zaustavljanja i parkiranja u Krapanjskoj ulici 2
1. Vijeće Mjesnog odbora Jarun razmatralo je prijedlog M. J. o označavanju zabrane zaustavljanja i parkiranja u Krapanjskoj ulici 2.
2. Vijeće traži stručno mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet o predmetnom prijedlogu.
3. Ovaj zaključak se dostavlja Vijeću Gradske četvrti Trešnjevka-jug.

Ad 4. Pitanja, prijedlozi i obavijesti
[bookmark: _GoBack]Član Vijeća Petar Vranjković pita možemo li išta napraviti oko uređenja raslinja kod Našičke ulice kod neizgrađene zgrade „Cimos“. Potpredsjednik Vijeća, Mario Devčić, predlaže da se uputi prijavu komunalnom redaru. 
	Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 19:42 sati.

KLASA:024-08/22-003/2351
URBROJ: 251-13-11-15/007-22-2
U Zagrebu, 23. studenoga 2022.

Zapisnik sastavila: 							  
Lea Galović

Predsjednica
Vijeća Mjesnog odbora
Jarun

Ljiljana Marks-Šikić

